Kambag‘allikni qisqartirish

va bandlik vazirining

2023-yil “20” iyuldagi

121-son buyrug‘iga

1-ilova

**O‘zbekiston Respublikasi Kambag‘allikni qisqartirish va bandlik vazirligining huquqni muhofaza qiluvchi organlar bilan hamkorlik qilish tartibi to‘g‘risida**

**NIZOM**

1. Mazkur Nizom O‘zbekiston Respublikasi Kambag‘allikni qisqartirish
va bandlik vazirligi (keyingi o‘rinlarda “Vazirlik” deb yuritiladi) ning sohadagi qonun hujjatlari talablariga rioya etishning nazorat qilinishini ta’minlash, aniqlangan qonunbuzarliklarni bartaraf etish, vazirlik va uning quyi organlari tomonidan o‘tkazilgan nazorat tadbirlari natijalariga ko‘ra hujjatlarni rasmiylashtirish va huquqni muhofaza qiluvchi organlarga taqdim qilish tartibini belgilaydi.
2. Vazirlik va uning quyi organlari O‘zbekiston Respublikasi Jinoyat protsessual kodeksining 322 va 326-moddalariga muvofiq nazorat tadbirlari natijasiga ko‘ra jinoyat alomatlari tarkibi aniqlangan taqdirda bunday materiallarni, dalolatnoma yoki ma’lumotlarni ular rasmiylashtirilgandan so‘ng 30 kundan kechiktirmasdan tegishli mansabdor shaxslarning harakatlariga huquqiy baho berish uchun huquqni muhofaza qiluvchi organlarga yuborilishi lozim.
3. Quyidagilar jinoyat tarkibi alomatlarni aniqlash mezoni hisoblanadi:

bila turib, noqonuniy ravishda ishdan bo‘shatish, shundan qilmishlar uchun ma’muriy jazo qo‘llanilgandan keyin sodir etilgan bo‘lsa, ayolni hamiladorligi yoki yosh bolani parvarish qilayotganlarni bila turib, uni ishga olishdan g‘ayri qonuniy ravishda bosh tortish yoki ishdan bo‘shatish holatlari bo‘yicha;

voyaga yetmagan shaxs mehnatidan uning sog‘lig‘iga, xavfsizligiga yoki
odob-axloqiga ziyon yetkazilishi mumkin bo‘lgan ishlarda foydalanish, shundan qilmishlar uchun ma’muriy jazo qo‘llanilgandan keyin sodir etish;

qonunda nazarda tutilgan xollardan tashqari, mehnatga biron-bir shaklda ma’muriy tarzda majburlash, shunday qilmishlar uchun ma’umuriy jazo qo‘llanilgandan keyin sodir etish;

texnika xavfsizligi, sanoat sanitariyasi yoki mehnatni muhofaza qilishning boshqa qoidalarini shu qoidalarga rioya etilishi uchun mas’ul bo‘lgan shaxs tomonidan buzilishi o‘rtacha og‘ir yoki og‘ir tan jarohati yetkazilishi, o‘lim va boshqa og‘ir oqibatlar kelib chiqishiga sabab bo‘lgan holatlarga yo‘l qo‘yilishi;

aybdorga ishonib topshirilgan yoki uning ixtiyorida bo‘lgan o‘zganing mulkini o‘zlashtirish yoki o‘zlashtirish yo‘li bilan talon-taroj qilishni bazaviy hisoblash miqdorining o‘ttiz baravaridan ortiq miqdorda hamda ko‘p yoki juda ko‘p miqdorda sodir etish;

mansab soxtakorligi va hujjatlarni qalbakilashtirish;

mansabdor shaxslarning harakatlarida Jinoyat kodeksida nazarda tutilgan jinoyat tarkibi alomatlari mavjud bo‘lgan boshqa hollar.

1. Vazirlik va uning quyi tizimlari tomonidan huquqni muhofaza qiluvchi organlariga yuboriladigan hujjatlar ro‘yxati:

a) quyidagilarni majburiy ko‘rsatgan holda dalolatnoma yoki ma’lumotnoma;

nazorat obyektining to‘liq nomi, nazorat tadbiri bilan qamrab olingan davr uchun mas’ul bo‘lgan mansabdor (mas’ul) shaxsning lavozimi, familiyasi, ismi va otasining ismi;

qonun hujjatlarning buzilgan normalarini aniq ko‘rsatgan holda taftish, tekshirish va o‘rganish paytida aniqlangan qoidabuzarliklar va kamchiliklar faktlari (o‘qilganda qonun hujjatining qaysi talabi, moddasi va bandlari buzilganligini aniq tushunish bo‘lishi uchun kamchilik yoki qoidabuzarlikning har bir turi yetarli darajada aks ettirilgan holda bayon etilishi hamda dastlabki aniqlangan qoidabuzarliklar summasini matematik usulda hisoblash imkoni bo‘lishi kerak);

b) mas’ul shaxs bilan tuzilgan to‘liq moddiy javobgarlik haqidagi shartnomalarning tegishli tarzda tasdiqlangan nusxalari (mavjud bo‘lgan taqdirda);

v) nazorat obekti ustavining (nizomining) nusxasi;

g) qonun hujjatlarini buzilganligini tasdiqlovchi moliya-buxgalteriya, to‘lov
va boshqa hujjatlarning asli yoki tegishli tarzda tasdiqlangan nusxalari (hujjatlarning asli yoki tasdiqlangan nusxalarini taqdim qilish imkoniyati bo‘lmaganda hujjatlarning ko‘chirma nusxalari taqdim qilinadi);

d) mansabdor (mas’ul) shaxslarning ularga qo‘yilgan qonunbuzilishlar mazmuni bo‘yicha nazorat tadbiri davomida (yakuni bo‘yicha) taqdim etgan yozma tushuntirishlarining (e’tirozlarining) asl nusxalari yoki nazorat obyekti mansabdor (mas’ul) shaxslarining aniqlangan qonunbuzilish faktlari bo‘yicha tushuntirish berishdan bosh tortganligi to‘g‘risidagi dalolatnomalar;

y) nazorat obyektining mansabdor (mas’ul) shaxsi tomonidan keltirilgan vajlari (yozma e’tirozlari), qonunbuzilishlar fakti bo‘yicha tuzilgan mansabdor shaxs (shaxslar)ning xulosasi;

j) nazorat tadbirlari natijalari bo‘yicha rasmiylashtirilgan dalolatnoma yoki ma’lumotnomalarning bir nusxasi nazorat obyekti mansabdor shaxsi ushbu hujjatlarni imzolashdan yoki qabul qilishdan bosh tortgan hollarda nazorat obyektiga yuborilganligini tasdiqlovchi hujjat.

Shuningdek, nazorat tadbirida aniqlangan qoidabuzarlik va kamchiliklar faktlarini tasdiqlash maqsadida hujjatlarga boshqa materiallar ham ilova qilinishi mumkin.

1. Nazorat tadbiri materiallari huquqni muhofaza qiluvchi organlariga Kambag‘allikni qisqartirish va bandlik vaziri yoki uning o‘rinbosarlari, hududiy bosh boshqarmalar, tasarrufiy tashkilotlar hamda tuman (shahar) bo‘limlari rahbarlari tomonidan aloqa xati bilan yuboriladi.
2. Kambag‘allikni qisqartirish va bandlik vazirligi va uning quyi tizimlari tomonidan huquqni muhofaza qiluvchi organlari so‘roviga ko‘ra nazorat tadbiriga taaluqli bo‘lgan boshqa hujjatlar ham taqdim qilinadi.
3. Mazkur Nizom talablariga so‘zsiz rioya etilishiga Kambag‘allikni qisqartirish
va bandlik vazirining o‘rinbosarlari (tegishli holat bo‘yicha), Qoraqalpog‘iston Respublikasi Kambag‘allikni qisqartirish va bandlik vaziri, viloyatlar va Toshkent shahar bosh boshqarmalari, tasarrufiy tashkilotlar rahbarlari, tuman (shahar) bo‘limlari rahbarlari shaxsan mas’uldir.
4. Vazirlikning korrupsiyaga qarshi kurashish bo‘yicha faoliyatni amalga oshiruvchi va ishtirok etuvchi davlat organlari va tashkilotlari bilan hamkorlikni olib borish sohasida:

Aholining huquqiy ongi va madaniyatini yuksaltirishga, jamiyatda korrupsiyaga nisbatan murosasiz munosabatni shakllantirishga doir chora-tadbirlarning ishlab chiqilishida ishtirok etadi;

zimmasiga qonun hujjatlari bilan yuklatilgan korrupsiyaga qarshi kurashish bo‘yicha vazifalarga muvofiq xorijiy davlatlarning vakolatli organlariga zarur axborotni taqdim etish to‘g‘risida so‘rovlar yuboradi va ularning so‘rovlariga javob berishda ishtirok etadi;

korrupsiyaviy jinoyatlarni bartaraf qilish yoki tergov qilish bo‘yicha tadbirlarni amalga oshirishda huquqni muhofaza qiluvchi vakolatli organlar vakillariga ko‘mak beradi.